แนวโน้มหุ้นปรับลงตามภูมิภาครับเฟดจ่อชะลอคิวอี
นักวิเคราะห์ฯคาดตลาดหุ้นไทยเช้านี้ปรับตัวลงตามตลาดภูมิภาคที่อยู่ในแดนลบกันทั่วหน้า  หลังเฟดส่งสัญญาณชะลอซื้อสินทรัพย์
29 ต.ค. 2565

นักวิเคราะห์ฯคาดตลาดหุ้นไทยเช้านี้ปรับตัวลงตามตลาดภูมิภาคที่อยู่ในแดนลบกันทั่วหน้า  หลังเฟดส่งสัญญาณชะลอซื้อสินทรัพย์
น.ส.อาภาภรณ์ แสวงพรรค ผู้อำนวยการอาวุโสฝ่ายวิจัยหลักทรัพย์ บล.ดีบีเอส วิคเคอร์ส(ประเทศไทย) กล่าวว่า ตลาดหุ้นไทยเช้านี้คาดว่าจะปรับตัวลง ในทิศทางเดียวกับตลาดหุ้นอื่นในภูมิภาคเอเชียที่ต่างอยู่ในแดนลบกันทั่วหน้า ตามดาวโจนส์ปรับตัวลงกว่า 200 จุดเมื่อคืนที่ผ่านมา 
ภายหลังจากที่ผลการประชุมธนาคารกลางสหรัฐฯ(เฟด)ออกมาในคงอัตราดอกเบี้ยไว้เท่าเดิม และประธานเฟดยังออกมากล่าวว่า คงจะต้องมีการชะลอการซื้อสินทรัพย์ในปีนี้ และอาจจะยุติมาตราการกระตุ้นเศรษฐกิจ(QE)ในปีหน้า หากเศรษฐกิจของสหรัฐฯมีการฟื้นตัวขึ้นอย่างที่คาดไว้ ดังนั้นจึงส่งผลให้ตลาดในเอเชียคงจะมีการปรับฐานอีกรอบ 
สำหรับปัจจัยที่จะต้องติดตามดูต่อไป เป็นเรื่องการปรับการคาดการณ์กำไรของบรรดานักวิเคราะห์ฯที่น่าจะออกมาในเดือนหน้า, การปรับเป้าหมายดัชนี SET ของโบรกฯต่าง ๆ, จับตาความเคลื่อนไหว Fund Flow และสถานการณ์การเมือง
ทั้งนี้ หากดัชนี SET หลุดแนว 1,420 จุด ก็ให้รอซื้อที่ระดับ 1,350 จุดหรือต่ำกว่านี้ ส่วนแนวต้านคงไม่ต้องดูแล้วในตอนนี้